Månedsbrev september

Kjære alle bikubeforeldre! Da er vi godt i gang med et nytt barnehageår. Veldig spennende med nye barn, og nye voksne på avdelingen. De barna som kom over fra Trollongane har funnet seg godt til rette sammen med resten av gjengen på bikuben, og det har Kaja og. Tilvenningen har skjedd gradvis over sommeren, med besøksdager i juni og små drypp gjennom sommeren når det har passet. Det er en stor overgang å begynne på stor avdeling, men de har blitt tatt godt imot 😊

Hovedfokuset de siste ukene har vært å skape trygge forhold for de nye, og at gruppa skal bli kjent med hverandre. Nye roller skal inntas ved at vi er en ny gruppe barn og voksne. De eldste barna skal nå begynne i førskolegruppa, og de har vært veldig gode til å hjelpe til, både med diverse gjøremål gjennom dagen, men og ved å ta vare på de mindre og vise omsorg for dem. Den viktige frileken har fått mye plass i denne perioden, og barna har en egen evne til å forsvinne inn i lekens verden. Vi har observert mye kreativitet og fantasi, og gleder oss til enda mer videre fremover. I september kommer vi i gang med den vanlige ukesrytmen med blant annet førskole, kor, grupper på tvers, turdag, minirøris/yoga osv – dere kan se hva som skjer når i planen under.

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
|  |  |  |  | 1. Barnemøte |
| 4. Grupper – jobbe med tema | 5. Førskole + grupper | 6. Kor 0930 3 – og 4 åringene eget opplegg | 7. Turdag | 8. Minirøris Barnemøte |
| 11. Grupper – jobbe med tema | 12. Førskole + grupper | 13. Kor 0930  3 – og 4 åringene eget opplegg | 14. Turdag | 15. Yoga Barnemøte |
| 18. Grupper – jobbe med tema | 19. Førskole + grupper | 20. Kor  3 – og 4 åringene eget opplegg | 21. Turdag | 22. Minirøris Barnemøte |
| 25. Grupper – jobbe med tema | 26. Førskole + grupper Eirik 4 år! 😊 | 27. Kor  3 – og 4 åringene eget opplegg | 28. Turdag | 29. Yoga Barnemøte |

**Førskolegruppen:** Gruppa i Stokka består av førskolebarn fra Bikuben, Skogsgjengen, Bjørnebo og Kråkereiret. Oppstarten er 05.09, og det kommer til å bli lagt opp til felles turer, korøvelser, skøyting, svømming og førskoletrening m.m. De to første gangene blir det lagt opp til felles tur slik at de skal bli kjent med hverandre på tvers. Informasjon og plan over samlingene i høst får dere om ikke så lenge. I år er det Kaja som er ansvarlig voksen for førskolegruppen til Bikuben.

**Tur:** Torsdag er turdag, og vi bruker nærmiljøet vårt da vi har mange fine og spennende områder å gå til. Spesielt «Indianerskogen» nede ved lille stokka er et ettertraktet turmål. Ofte pakker vi sekken og blir vekke mange timer, men det er litt væravhengig. Det er uansett viktig at barna har en god sekk som sitter godt på ryggen til disse turene, da de bærer sekken selv hele veien. Ellers kan det være kjekt med et lite sitteunderlag.

**Tema for september:** Nå har vi gått inn i den første høst-måneden, og «høst» kommer til å være det overordnede temaet for de neste månedene, sammen med vennskap. Vennskap og inkludering er noe som vi jobber kontinuerlig med gjennom hele året. At alle har det trygt og godt i barnehagen er en forutsetning for utvikling, lek og generell trivsel. Gode relasjoner, barn-barn, voksen-barn og voksen-voksen er viktig for å skape et godt fellesskap. Ellers merker jeg at barna liker godt å bli lest for, og de viser en stor interesse for bøker – så det er absolutt noe vi skal jobbe mer med.

**Personalet:** På bikuben jobber følgende damer:

Kaja: Pedagogisk leder, jobber 100%.

Åshild: Omsorgsarbeider, jobber 90%, annenhver fredag fri.

Inger: Barnehageassistent, jobber 60%, hver mandag og tirsdag fri.

Monica: Pedagogisk leder, jobber 50%, sykemeldt – Natalia jobber for henne, mandag og tirsdag og annenhver fredag.

Husk denne måneden:

* Merking av alle eiendeler – det gjør det lettere å finne frem til riktig eier
* Foreldremøte 13.09! 1930-2045

Vi på bikuben ser frem til et godt samarbeid med dere og ønsker dere alle en god september måned! 😊

Hilsen Åshild, Inger og Kaja